
[image: image1.png]



Parlamentul  României

Camera  Deputaţilor
 Comisia pentru muncă şi protecţie                      Comisia pentru Sănătate şi Familie
     socială                            

Bucureşti, 10.11.2010                                                        Bucureşti, 10.11.2010
        Nr.27/ 554                                                                            Nr.28/270
BIROULUI  PERMANENT

AL

CAMEREI DEPUTAŢILOR,

Vă înaintăm raportul comun asupra  proiectului de Lege pentru îngrijirea copilului preşcolar, trimis Comisiei pentru muncă şi protecţie socială şi Comisiei pentru sănătate şi familie pentru examinare pe fond, cu adresa nr.PL.x 415 din 1 septembrie 2010.

În raport de obiectul şi conţinutul său, proiectul de lege face parte din categoria legilor organice. 

                    PREŞEDINTE,                                       PREŞEDINTE,

      VICTOR PAUL DOBRE                              RODICA NASSAR

Parlamentul  României

Camera  Deputaţilor
Comisia pentru muncă şi protecţie                      Comisia pentru Sănătate şi Familie
     socială                            

          Bucureşti, 10.11.2010                                              Bucureşti, 10.11.2010

                   Nr.27/ 554                                                                 Nr.28/270

R A P O R T    C O M U N

asupra proiectului de Lege pentru îngrijirea copilului preşcolar
( PL x 415/2010)

În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru sănătate şi familie au fost sesizate, spre dezbatere în fond,  cu proiectul de Lege pentru îngrijirea copilului preşcolar, trimis cu adresa nr. PL-x415 din 1 septembrie 2010.

La întocmirea prezentului raport comun, comisiile au avut în vedere:

· avizul favorabil al Consiliului Legislativ                        (nr.163 /01.03.2010);

· avizul negativ al Comisiei pentru egalitatea de şanse pentru femei şi bărbaţi (nr.37/683/22.09.2010);
· avizul favorabil al Comisiei juridice, de disciplină şi imunităţi (nr.31/695/02.09.2010);

· avizul negativ al Comisiei pentru buget, finanţe şi bănci (nr.384/29.09.2010);

· punctul de vedere negativ al Guvernului (nr.1055/19.04.2010).

Proiectul de lege are ca obiect de reglementare crearea cadrului legal privind îngrijirea copilului preşcolar, respectiv a celui cu vârsta de până la 7 ani, care nu mai beneficiază de indemnizaţia prevăzută de Ordonanţa de urgenţă a Guvernului nr.148/2005 privind susţinerea familiei în vederea creşterii copilului, aprobată cu modificări şi completări prin Legea nr.7/2007, cu modificările şi completările ulterioare. Scopul proiectului de lege este ca această categorie de copii să beneficieze de sprijin din partea statului pentru îngrijire, la domiciliu sau în cadrul creşelor şi grădiniţelor cu program prelungit, până la împlinirea vârstei de 7 ani.
Membrii Comisiei pentru muncă şi protecţie socială au examinat proiectul de lege în şedinţa din data de 20 octombrie 2010 şi au hotărât, cu unanimitate de voturi, respingerea proiectului de lege.  Din numărul total de 22 membrii ai Comisiei pentru muncă şi protecţie socială au participat la dezbateri 21 deputaţi. La dezbateri au participat, în conformitate cu prevederile art.55 din Regulamentul Camerei Deputaţilor dl.Nicolae Ivăşchescu, Secretar de Stat la Ministerul Muncii, Familiei şi Protecţiei Sociale şi dna.Simona Bordeianu, director la Ministerul Muncii, Familiei şi Protecţiei Sociale.

Membrii Comisiei pentru sănătate şi familie au examinat proiectul de lege în şedinţa din data de 9 noiembrie 2010 şi au hotărât, cu majoritate de voturi, respingerea proiectului de lege. Din numărul total de 18 membrii ai Comisiei pentru sănătate şi familie au participat la dezbateri 15 deputaţi.

 
În urma dezbaterilor, Comisia pentru muncă şi protecţie socială şi Comisia pentru sănătate şi familie, propun plenului Camerei Deputaţilor respingerea proiectului de lege, întrucât aplicarea lui generează influenţe financiare ce nu pot fi susţinute.
În raport cu obiectul şi conţinutul său, proiectul de lege face parte din categoria legilor organice. 

Proiectul de lege a fost adoptat de Senat în condiţiile articolului 75 alineatul (2) teza a III-a, din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat. 

          PREŞEDINTE,                                       PREŞEDINTE,


    VICTOR PAUL DOBRE                         RODICA NASSAR

          SECRETAR,                                                SECRETAR,

KEREKES KAROLY                                          ION BURNEI



Întocmit,                 
Expert parlamentar Decebal Stănescu                                      Consilier parlamentar Livia Spînu
                                                       Consultant parlamentar Cristina Bologan

